วัชระ จี้ สุขุมพันธุ์ ส่งสัญญาจัดซื้อกล้อง CCTV
วัชระ จี้ ชายหมู ส่งสัญญาจัดซื้อกล้อง CCTV หลัง ปชช.เดือดร้อนบ้านถูกโจรกรรม จับคนร้ายไม่ได้ จ่อทำหนังสือของดูสัญญาตั้งแต่ปี 56 ยันไม่ขัดแย้งพรรคเดียวกัน ต้องตรวจสอบกันเองได้ ไล่ อรรถวิชช์ อย่าจุ้น เอาเวลาไปช่วยคดีความแม่จะดีกว่า จ่อร่อนหนังสือถึง พรเพชร สอบคุณสมบัติ บิ๊กกุ้ย ไม่เหมาะนั่งกก. ป.ป.ช. หลังละเว้นถอดยศ แม้ว,เมื่อวันที่ 22 ต.ค.58 ที่รัฐสภา นายวัชระ เพชรทอง อดีต ส.ส.บัญชีรายชื่อพรรคประชาธิปัตย์ กล่าวกรณีที่ตนได้ทำหนังสือถึง กทม. เพื่อขอสัญญาจัดซื้อจัดจ้างกล้อง CCTV เพื่อเรียกร้องความเป็นธรรมให้ประชาชน ในเขตบางแคที่บ้านถูกโจรกรรมมูลค่า 3 ล้านบาท แต่ติดปัญหาจับผู้ร้ายไม่ได้ เนื่องจากกล้อง CCTV ของกทม. จาก 26 ตัว ใช้ได้เพียง 5 ตัวว่า จนถึงขณะนี้เป็นเวลา 2 เดือนแล้ว ที่ตนขอสัญญาดังกล่าว ปรากฏว่า กทม.ยังไม่ได้ส่งสัญญาให้ตน โดยผู้ว่าฯกทม.ได้ออกมาแถลงข่าว เมื่อวันที่ 21 ต.ค.ที่ผ่านมาสร้างความเคลือบแคลง แม้จะบอกว่าพร้อมให้ความร่วมมือ แต่ก็ไม่ได้ส่งสัญญาจัดซื้อจัดจ้างให้ รวมถึงไม่พูดถึงการเยียวยาต่อประชาชนที่ได้รับความเสียหาย ทั้งนี้ตน และ นายวิลาศ จันทร์พิทักษ์ อดีต ส.ส.กทม. พรรคประชาธิปัตย์ จะทำหนังสืออีกฉบับเพื่อขอดูสัญญาจัดซื้อจัดจ้างกล้อง CCTV ตั้งแต่ปีงบประมาณ 2556 และสัญญาที่เกี่ยวข้องกันทุกฉบับ ดังนั้นหากผู้ว่าฯกทม.บอกว่าจะให้ความร่วมมือ ควรเร่งส่งสัญญาให้กับพวกเราตรวจสอบ ตนยืนยันว่าไม่มีความขัดแย้งในพรรค เราต้องตรวจสอบองค์กรภายในกันเองได้ ไม่ใช่ตรวจสอบแต่พรรคอื่น,ส่วนกรณีที่ นายอรรถวิชช์ สุวรรณภักดี อดีต ส.ส.กทม. พรรคประชาธิปัตย์ ออกมาให้สัมภาษณ์ปกป้องผู้ว่าฯกทม. และรองผู้ว่าฯกทม. รวมถึงเรียกร้องให้ นายวิลาศ เปิดหลักฐานให้ชัดเจนนั้น นายวัชระ กล่าวว่า การเปิดหลักฐานต้องยื่นให้หน่วยงานราชการ อาทิ คณะกรรมการป้องกันและปราบปรามการทุจริตแห่งชาติ (ป.ป.ช.) และสำนักงานป้องกันและปราบปรามการฟอกเงิน (ปปง.) โดยตนขอแนะนำให้นายอรรถวิชช์ ไปช่วยคดีความของมารดาจะดีกว่า,ส่วนกรณีที่มีการคัดเลือกบุคคลเข้าดำรงตำแหน่งเป็นคณะกรรมการป้องกันและปราบปรามการทุจริตแห่งชาติ (ป.ป.ช.) ชุดใหม่ จำนวน 5 คนนั้น นายวัชระ กล่าวว่า ตนเห็นว่ามี 1 คนที่สภานิติบัญญัติแห่งชาติ (สนช.) ควรตรวจสอบคุณสมบัติให้มากเป็นพิเศษ คือ พล.ต.อ.วัชรพล ประสารราชกิจ อดีตรักษาราชการแทนผู้บัญชาการตำรวจแห่งชาติ เนื่องจากในสมัยดำรงตำแหน่งดังกล่าวได้ละเว้นไม่ถอดยศ นายทักษิณ ชินวัตร อดีตนายกรัฐมนตรี จึงเท่ากับเป็นการละเว้นการปฏิบัติหน้าที่ ดังนั้นจึงไม่สมควรดำรงตำแหน่งกรรมการป.ป.ช. แม้ว่าจะมีความรู้และความสามารถ อีกทั้งเป็นบุคคลที่ใกล้ชิดรัฐบาล แต่ตนเห็นว่าควรไปเป็นรัฐมนตรีมากกว่า เนื่องจากจะทำให้ประชาชนไม่ไว้วางใจในการปฏิบัติหน้าที่ ทั้งนี้ตนจะยื่นหนังสือถึง นายพรเพชร วิชิตชลชัย ประธาน สนช.ให้ดำเนินการตรวจสอบเรื่องดังกล่าว
วัชระ จี้ ชายหมู ส่งสัญญาจัดซื้อกล้อง CCTV  พร้อมทำหนังสือของดูสัญญาตั้งแต่ปี 56 ยันไม่ขัดแย้งพรรคเดียวกัน จ่อร่อนหนังสือถึง พรเพชร สอบคุณสมบัติ บิ๊กกุ้ย ไม่เหมาะนั่ง กก. ป.ป.ช. หลังละเว้นถอดยศ แม้ว
วัชระ เพชรทอง,อดีต ส.ส.บัญชีรายชื่อ,ทุจริตภายใน กทม.,สัญญาจัดซื้อจัดจ้างกล้อง ซีซีทีวี,กล้องซีซีทีวี,ตรวจสอบทุจจริต กทม.,ว่าที่ กรรมการ ป.ป.ช. ชุดใหม่,ตรวจสอบคุณสมบัติ,ขาดคุณสมบัติ,วัชรพล ประสารราชกิจ,ข่าว,ไทยรัฐออนไลน์,ข่าวการเมือง